Document ID: 31995D0295

KOMISSION PÄÄTÖS,
tehty 26 päivänä heinäkuuta 1995,
päätösten 92/325/ETY ja 93/242/ETY muuttamisesta suu- ja sorkkatautia tietyissä Euroopan maissa koskevien tiettyjen suojatoimenpiteiden osalta (ETA:n kannalta merkityksellinen teksti) (95/295/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 6 artiklan 2 kohdan, 8 artiklan, 14 artiklan 3 kohdan c alakohdan ja 16 artiklan,
ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (2), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 19 artiklan 7 kohdan,
ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (3), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 18 artiklan 7 kohdan,
sekä katsoo, että
Bulgariassa esiintyi suu- ja sorkkatautipesäke toukokuussa 1993; tämän hallintamenetelmänä käytettiin rokotusta,
suu- ja sorkkataudin tiettyjä suojatoimenpiteitä Bulgariassa koskevien päätösten 93/325/ETY ja 93/242/ETY muuttamisesta 12 päivänä huhtikuuta 1995 tehdyssä komission päätöksessä 95/147/EY (4) määrätään Bulgarian jakamisesta alueisiin tiettyjen elävien eläinten ja tuotteiden yhteisöön viennin osalta,
eläinten terveyttä koskevat edellytykset ja terveystodistukset naudan- ja siansukuisten kotieläinten tuonnissa Bulgariasta vahvistetaan komission päätöksessä 92/325/ETY (5), sellaisena kuin se on viimeksi muutettuna päätöksellä 95/147/EY,
tietyistä Euroopan maista peräisin olevien tiettyjen elävien eläinten ja niistä saatujen tuotteiden tuonnista yhteisöön suu- ja sorkkatautitapauksissa 30 päivänä huhtikuuta 1993 tehdyssä komission päätöksessä 93/242/ETY (6), sellaisena kuin se on viimeksi muutettuna päätöksellä 95/147/EY, vahvistetaan tietyistä maista ja maiden osista tulevien lähetysten todistuksia ja ennakkotiedoksiantoa koskevat lisäedellytykset; näitä lisäedellytyksiä sovelletaan myös Bulgariaan,
direktiivissä 72/462/ETY edellytetään, että suu- ja sorkkatautia ei esiinny sen puhkeamista ja rokottamista seuraavana 24 kuukautena, ennen kuin kolmas maa voidaan katsoa vapaaksi taudista,
päätöksessä 93/242/ETY edellytetään serologista tutkimusta tietyille jalostus- ja tuotantoeläimille, ennen kuin ne voidaan tuoda Euroopan unioniin; nämä tutkimukset voidaan lopettaa, jos Itä-Euroopan viejämaassa ei ole esiintynyt suu- ja sorkkatautia vähintään kahteen vuoteen ja jos maan tilanne on ollut tyydyttävä,
tämän vuoksi on tarpeen muuttaa päätökset 92/325/ETY ja 93/242/ETY, jotta tunnustetaan koko Bulgaria suu- ja sorkkataudista vapaaksi, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 92/325/ETY seuraavasti: poistetaan V osaston 1 kohdan liitteistä A, B, C ja D virke "lukuun ottamatta Hasskovon aluetta".
2 artikla
Muutetaan päätös 93/242/ETY seuraavasti:
1. Poistetaan 5 artiklan 2 kohdan a alakohdan toinen luetelmakohta.
2. Korvataan 5 artiklan 2 kohdan d alakohdassa päätös "95/147/EY" päätöksellä "95/295/EY".
3. Poistetaan 5 artiklan 3 kohdan a alakohdasta sanat "ensimmäisessä ja toisessa luetelmakohdassa".
4. Korvataan 5 artiklan 3 kohdan d alakohdassa päätös "95/147/EY" päätöksellä "95/295/EY".
5. Korvataan 6 artiklan 2 kohdassa päätös "95/147/EY" päätöksellä "95/295/EY".
6. Korvataan 7 artiklan 2 kohdassa päätös "95/147/EY" päätöksellä "95/295/EY".
7. Korvataan liite B tämän asetuksen liitteellä.
3 artikla
Tämä päätös on osoitettu kaikille jäsenvaltioille.
Tehty Brysselissä 26 päivänä heinäkuuta 1995.

Labels: 3
17
18
6